Той е една от най-влиятелните личности
на 20-ти век
завинаги променилa курса
на една от най-големите държави в света.
Но бил ли е герой,
който разрушава подтисническа тирания
или злодей, който я заменя с друга?
Време е да поставим Ленин на съд
в Историята срещу Ленин.
"Ред, ред, хмм.
Сега, не беше ли твоя вината, че бандата се разпадна?"
"Ваша чест, това е Владимир Илич Улянов,
познат като Ленин, агитаторът,
който помогнал за свалянето на руският цар Николай Втори през 1917
и основаването на Съветския съюз,
една от най-лошите диктатури на 20-ти век."
"Ооо."
"Царят бил кървав тиранин,
при когото народът се мъчел в робство."
"Глупости.
Крепостничеството вече било премахнато през 1861."
"И заменено с нещо по-лошо.
Шефовете на фабриките третирали хората
много по-лошо от техните бивши феодални господари.
И за разлика от феодалите,
те винаги били там.
Руските работници се трепели по 11 часа на ден
и били най-зле платени в цяла Европа."
"Но цар Николай създал закони за защита на работниците."
"Той неохотно правел минималното, колкото да избегне революция
и даже в това, той се провалил.
Спомнете си какво се случило през 1905
след като неговите войници стреляли по мирните стачкуващи?"
"Да и царят сложил край на въстанието
като предоставил конституция
и избрал парламент, Думата."
"Докато задържал абсолютната власт и ги разпускал,
когато си поиска."
"Може би е щяло да има повече реформи в бъдеще,
ако радикалите, като Ленин,
не създавали винаги проблеми."
"Ваша чест, Ленин видял своят по-голям брат Александър
екзекутиран от предишния цар за революционна дейност
и даже след реформите
Николай продължил със същото масово подтисничество и екзекуции,
както и непопулярното включване
в Първата Световна Война,
която коствала на Русия много животи и ресурси."
"Хм, този цар не звучи като
толкова превъзходен човек."
"Ваша чест, може би Николай Втори обрекъл себе си
с лоши решения,
но Ленин няма никаква заслуга за това.
Когато февруарските въстания през 1917
най-накрая принуждават царя да абдикира,
Ленин все още бил прокуден в Швейцария."
"Хм, тогава кой дошъл на власт?"
"Думата формирала временно правителство,
начело с Александър Керенски,
некомпетентна буржоазна издънка.
Той даже заповядал още една неуспешна офанзива във войната,
а Русия вече била изгубила толкова много,
вместо да я прекрати, както хората искали."
"Било конституционно социал-демократиеско правителство,
най-прогресивното за своето време.
И можело да успее в крайна сметка
ако Ленин не се бе върнал през април,
изпратен от германците да подкопае руските военни усилия
и да провокира размирици."
"Каква клевета!
Юлските дни били спонтанна и оправдана реакция
срещу провалите на правителството.
И Керенски показал истинската си същност,
когато обвинил Ленин
и арестувал и обявил за незаконна неговата болшевишка партия,
принуждавайки го да избяга в изгнание отново.
Голяма демокрация!
Добре че правителството се сринало
заради собствената си некомпетентност и алчност,
когато се опитали да извършат военен преврат
и трябвало да помолят болшевиките за помощ
и това им се върнало.
След това, всичко, което Ленин трябвало да направи,
било да се върне през октомври и да поеме властта.
Правителството било мирно свалено за една нощ."
"Но това, което направили болшевиките
след като завзели властта
не било много мирно.
Колко много хора екзекутирали без съд?
И наистина ли било нужно
да бъде убито цялото царско семейство, даже и децата?"
"Русия била атакувана от чуждестранни империалисти,
опитващи се да върнат царя на власт.
Всеки царски наследник, който бил спасен
би бил признат за владетел от чуждестранните правителства.
Това би бил краят
на всичко за което хората се борели толкова силно да постигнат.
Освен това, Ленин може да не е дал заповедта."
"Но болшевиките
не убивали само империалисти.
Какво ще кажете за чистките и екзекуциите
на другите социалистически и анархически партии,
старите им съюзници?
Какво ще кажете за Тамбовското въстание,
където селяните, съпротивляващи се с конфискацията на зърно,
били избити с газ?
Или пращането на армията
да смаже работниците в Кронщад,
които настоявали за демократично самоуправление?
Това също ли било борба за народа?"
"Да! Мерките били груби,
но времената били тежки.
Новото правителство искало да се подсигури,
докато било атакувано от всички страни,
за да може да се установи социалистически ред."
"И какво хубаво произлязло от социалистическия ред?
Дори след като гражданската война била спечелена
имало глад, репресии
и милиони екзекутирани или изпратени в лагери на смъртта,
докато наследникът на Ленин, Сталин, основал
култ към себе си и абсолютната власт."
"Не бил това планът.
Ленин никога не се вълнувал от лични облаги,
дори враговете му признавали,
че напълно вярвал в каузата си,
живял скромно и работел неуморно
от ученическите си години до преждевременната му смърт.
Той видял колко властолюбив бил Сталин
и се опитал да предупреди партията,
но било твърде късно."
"А десетилетията тоталитаризъм, които последвали?"
"Може и така да се нарече,
но усилията на Ленин променили Русия
за няколко десетилетия
от назадничава и недоразвита монархия,
пълна с неграмотни селяни,
до модерна, индустриална суперсила
с едно от най-добре образованите населения в света,
невиждани възможности за жените
и някои от най-важните научни постижения
на века.
Животът може и да не бил луксозен,
но почти всички имали покрив над главата си
и храна в чинията,
което малко държави били постигнали."
"Но този напредък пак би могъл да се случи,
дори и без Ленин
и подтисническия режим, който той установил."
"Да и аз можех да съм известен рокендрол певец.
Но как ли бих звучал?"
Никога не може да сме сигурни как биха се развили нещата
ако различни хора са били на власт
или различни решения са били вземани,
но за да избегнем грешките на миналото,
винаги трябва да сме склонни
да поставяме историческите личности на съд.